era 
fornemmelig i Egnen af Engestofte, nylig opdagede Spor af Pæle, 
og om talrige ved disse fundne Flintsager fra den ældre Steen- 
alder: e 
Siden jeg i Foraaret havde den Ære at forelægge Selska- 
bet mine Formodninger om en ny Inddeling af Steen- og Bronce- 
alderen, er der paa forskjellige Steder baade her og i Udlandet 
gjort lagttagelser, som vistnok, idetmindste for Steenalderens 
Vedkommende, med Rette kunne siges at styrke nogle af de af 
mig fremsatte Anskuelser. Det er netop for Sammenligningens 
Skyld meget heldigt, at det er større, samlede Fund, som saa- 
ledes ere komne for Dagen. 
I Sommerens Løb indberettede Hr. Kammerherre J. Wich- 
feld til Stamhuset Engestofte paa Laaland, at der ved den ual- 
mindelig lave Vandstand i Maribo Sø var fremkommen flere hid- 
til ukjendte Smaaøer eller Grunde i Søen, og at der navnlig 
påa een af disse Smaaøer var fundet nogle raae Flintredska- 
ber og Spor af Pæle. Hr. Kammerherren, som ved flere Lei- 
heder har viist en levende Interesse for Undersøgelsen og Be- 
varingen af Mindesmærker fra Fortiden, yttrede den Formodning, 
at man maaskee her vilde kunne finde Levninger af lignende 
Pælebygninger, som de, der i de senere Aar saa hyppig ere 
opdagede i Søer, i Særdeleshed i Schweitz, og han fremsatte der- 
for det Ønske, at de ommeldte Grunde i Maribo Sø snarest 
muligt maatte blive Gjenstand for en antiqvarisk Undersøgelse. 
Først i September Maaned saa jeg mig istand til at efterkomme 
dette Ønske, og jeg kan ikke noksom fremhæve den særdeles 
Velvillie og den sande Interesse for Sagen, hvormed Kammer- 
herren veiledede og understøttede mig i mine Forskninger un- 
der mit Ophold paa Engestofte. 
Maribo Sø, baade dens nordre og søndre Deel, ved hvilken 
sidste Engestofte ligger, har tidligere, endogsaa i Mands Minde, 
havt en betydelig højere Vandstand. Vandmængden er stadig 
lidt efter lidt aftagen indtil den i de sidste Aar, som Følge af 
den lange vedholdende Tørke, forholdsviis pludselig var sunken 
